Sinta Nuriyah

Sinta Nuriyah Wahid (lahèr 8 Maret 1948) panèka rajina Prèsidèn Indonesia sè kapèng empa', Abdurrahman Wahid. Salèrana dhâddhi Èbhu Naghârâ Indonesia ka-4 dâri taon 1999 kantos taon 2001.Robinson, Kathryn May (2009). Gender, Islam, and democracy in Indonesia. Taylor & Francis. kaca 76. ISBN 978-0-415-41583-5.

 Kaodi'ân 
Sinta lahèr è Kabhupatèn Jombang è taon 1948 mènangka pottrè partama dâri 18 satarètanan.Emont, Jon (8 April 2017). "A Former First Lady Presses On for a Tolerant, Feminist Islam". The New York Times. hlm. A6. Èaksès tangghâl 14 April 2017. Salèrana panèka pottrè dâri Abdussyakur bân Siti Anisah Syakur."Dr. (H.C) Dra. Hj. Sinta Nuriyah Wahid, M.Hum - GusDur.Net". Èaksès tangghâl 6 Mei 2025. Salèrana èpasakolah è pondhuk pesantren. È omor 13 taon, salèrana trèsna dâ' ka Wahid, ghuruna è pesantren. Polana eppa'na, ahli kaligrafi profesional, ta' saroju' dâ' ka pakabinanna, Wahid èntar nyarè èlmo ka lowar naghârâ. È bâkto Wahid alamar kaduwâ' kalèna dâri Baghdad, Sinta narèma bân akabin 3 taon sabelluna Wahid molè ka Indonesia. Emba lakè'na Wahid, Bisri Syansuri, dhâddhi sè aghèntè'è mempelai lakè' dâlem upacara pakabinanna.

Saellana Wahid molè è taon 1971, Salèrana maresmiyaghi pakabinanna sacara hokom naghârâ. Sinta lulus S1 è bidang hokom syariah dâri IAIN (samangkèn UIN) Sunan Kalijaga Yogyakarta. Salèrana abhânto nyarè nafkah ghâbây empa' ana'na kalabân aghâbây bân ajhuwâl manisân.

È 14 Maret 1993, Sinta dhâddhi korban kamalangan motor sè madhâddhi salèrana lumpuh saparona bhâdhân. Salèrana ajhâlâni terapi fisik sataon abiddhâ, ma'lè bisa magerra' lengngenna. Tapè, sejjhâk ghâpanèka, salèrana koduh ngalakonè kagiadhân kalabân korsè roda. Salèrana pas lanjut S2 è bidang kajian bâbinè' è Universitas Indonesia. Staf universitas ngèbâ Sinta ka lantai empa' universitas aghuna'aghi tandu. Salèrana ollè gellar Magister Humaniora è taon 1998 kalabân judul tesis "Perkawinan Usia Muda dan Kesehatan Reproduksi: Studi Kasus di Kecamatan Sekar Arum, Kabupaten Brebes, Jawa Tengah".Sinta Nuriyah Rahman, Author (6 Mei 1998). "Perkawinan usia muda dan kesehatan reproduksi : studi kasus di Kecamatan Sekar Arum, Kabupaten Brebes, Jawa Tengah". Universitas Indonesia Library.Èaksès tangghâl  6 Mei 2025.

Sejjhâk rakana èmakzulaghi, Sinta dhâddhi aktivis panyokong Islam moderat. Salèrana molaè kalabân tradisi abhuka pasa abhâreng ghâbây lintas aghâma è bulân Ramadan."Ex-first lady holds 'sahur' with marginalized people for RI unity". The Jakarta Post. 29 June 2015. Salèrana mojhi kabângalan  Gubernur DKI Jakarta, Basuki Tjahaja Purnama, bân nyebbhut jhâ' poligami panèka ta' adhil. Banser ngamanaghi bhân-sabbhân kagiadhân-kagiadhânna polana salèrana serrèng ollè ancaman dâri pan-bârâmpan orèng. Salèrana maso' dâlem daftar 100 Orèng Palèng apangaro vèrsi TIME è taon 2018."Sinta Nuriyah is on the 2018 TIME 100 list". TIME. 1 April 2018. Salèrana narèma gellar Doktor kahormadhân dâlem bidang sosiologi aghâma dâri UIN Sunan Kalijaga Yogyakarta è tangghâl 18 Desember 2019."Suarakan Pluralisme, Sinta Nuriyah Terima Gelar Doktor Honoris Causa Halaman all - Kompas.com". Èaksès tangghâl  6 Mei 2025.

 Sombher-sombher